CELEX: 62013FN0062
Language: el
Date: 2011-06-26 00:00:00
Title: Υπόθεση F-62/13: Προσφυγή της 26ης Ιουνίου 2013 — ZZ κατά Επιτροπής

30.11.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 352/26
            
         Προσφυγή της 26ης Ιουνίου 2013 — ZZ κατά Επιτροπής
   (Υπόθεση F-62/13)
   2013/C 352/52
   Γλώσσα διαδικασίας: η ιταλική
   
      Διάδικοι
   
   
      Προσφεύγων: ZZ (εκπρόσωπος: L. Mansullo, δικηγόρος)
   
      Καθής: Ευρωπαϊκή Επιτροπή
   
      Αντικείμενο και περιγραφή της διαφοράς
   
   Η ακύρωση της κρατήσεως ποσού ύψους 500 ευρώ και των πέντε κρατήσεων ποσού ύψους 504,67 ευρώ από το επίδομα αναπηρίας του προσφεύγοντος για τους μήνες από τον Ιούλιο έως τον Δεκέμβριο του 2012.
   
      Αιτήματα του προσφεύγοντος
   
   Ο προσφεύγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση που περιέχεται στο εκκαθαριστικό σημείωμα συντάξεως του προσφεύγοντος για τον μήνα Ιούλιο του 2012, περί κρατήσεως ποσού ύψους 500 ευρώ από το επίδομα αναπηρίας το οποίο δικαιούταν ο προσφεύγων για τον μήνα αυτό·
            
         
               —
            
            
               να ακυρώσει τις αποφάσεις που περιέχονται στα εκκαθαριστικά σημειώματα συντάξεως του προσφεύγοντος για τους μήνες από τον Αύγουστο έως τον Δεκέμβριο του έτους 2012, περί κρατήσεως ποσού ύψους 504,67 ευρώ από το επίδομα αναπηρίας που δικαιούταν ο προσφεύγων για τους μήνες αυτούς·
            
         
               —
            
            
               εφόσον παρίσταται ανάγκη, να ακυρώσει τις αποφάσεις, ανεξαρτήτως του τύπου με τον οποίον έχουν περιβληθεί, με τις οποίες απορρίφθηκαν οι διοικητικές ενστάσεις της 15ης Οκτωβρίου 2012 και της 15ης Ιανουαρίου 2013 κατά των προμνημονευθεισών αποφάσεων·
            
         
               —
            
            
               να ακυρώσει το από 6 Φεβρουαρίου 2013 σημείωμα, καθώς και το συνημμένο έγγραφο και το αντίγραφο σημειώματος της 3ης Αυγούστου 2012, τα οποία φέρονται ως προερχόμενα από το Γραφείο Διαχειρίσεως και Εκκαθαρίσεως Ατομικών Δικαιωμάτων της Επιτροπής ·
            
         
               —
            
            
               να υποχρεώσει την Επιτροπή να καταβάλει στον προσφεύγοντα τα ακόλουθα ποσά: (1) 500,00 ευρώ, προσαυξημένα με τόκους υπολογιζόμενους με ετήσιο επιτόκιο 10 % και ετήσια κεφαλαιοποίηση από 1ης Αυγούστου 2012 μέχρι της πραγματικής καταβολής του εν λόγω ποσού· (2) 504,67 ευρώ, προσαυξημένα με τόκους υπολογιζόμενους με ετήσιο επιτόκιο 10 % και ετήσια κεφαλαιοποίηση από 1ης Σεπτεμβρίου 2012 μέχρι της πραγματικής καταβολής του εν λόγω ποσού· (3) 504,67 ευρώ, προσαυξημένα με τόκους υπολογιζόμενους με ετήσιο επιτόκιο 10 % και ετήσια κεφαλαιοποίηση από 1ης Οκτωβρίου 2012 μέχρι της πραγματικής καταβολής του εν λόγω ποσού· (4) 504,67 ευρώ, προσαυξημένα με τόκους υπολογιζόμενους με ετήσιο επιτόκιο 10 % και ετήσια κεφαλαιοποίηση από 1ης Νοεμβρίου 2012 μέχρι της πραγματικής καταβολής του εν λόγω ποσού· (5) 504,67 ευρώ, προσαυξημένα με τόκους υπολογιζόμενους με ετήσιο επιτόκιο 10 % και ετήσια κεφαλαιοποίηση από 1ης Δεκεμβρίου 2012 μέχρι της πραγματικής καταβολής του εν λόγω ποσού· (6) 504,67 ευρώ, προσαυξημένα με τόκους υπολογιζόμενους με ετήσιο επιτόκιο 10 % και ετήσια κεφαλαιοποίηση από 1ης Ιανουαρίου 2013 μέχρι της πραγματικής καταβολής του εν λόγω ποσού·
            
         
               —
            
            
               να καταδικάσει την καθής στα δικαστικά έξοδα.